Thomas Thornycroft

Isaac Thomas «Tom» Thornycroft (født 22. november 1881, død 6. juni 1955) var en britisk sportsutøver som deltok under OL 1908 i London.

Thornycroft ble olympisk mester to ganger i vannmotorsport under OL 1908 i London. Han var med på den britiske båten Gyrinus som vant både klasse B, båter under 60 fot og klasse C,  6,5- 8 meter.

Konkurransen i Klasse B ble avholdt den 28. august. Det var kun to båter i den klassen, Gyrinus og Quicksilver, begge britiske. Quicksilver brøt racet og Gyrinus var den eneste båten som kom i mål i B-klassen.

Konkurransen i Klasse C ble avholdt den 29. august og også i denne klassen var det kun to båter, Gyrinus og Sea Dog, begge britiske. Sea Dog fikk motorproblemer og ble nødt til å bryte og Gyrinus var ennå en gang eneste båten som kom i mål.

OL 1908 var første og siste gang motorsport var med på det olympiske programmet.

 OL-medaljer 
 1908  London - 16px|Gull Gull i vannmotorsport; klasse B  Storbritannia
 1908  London - 16px|Gull Gull i vannmotorsport; klasse C  Storbritannia

 Referanser 

 Eksterne lenker 


Kategori:Britiske sportsutøvere
Kategori:Deltakere for Storbritannia under Sommer-OL 1908
Kategori:Olympiske mestere for Storbritannia
Kategori:Personer fra Basingstoke
Kategori:Medaljevinnere under Sommer-OL 1908